DELFI VIDEO | VEF-i peatreener saatis oma resultatiivseima mängija kohtumises Cramo vastu enne otsustavaid minuteid riietusruumi(2)
VEF-i resultatiivseim oli ameeriklane Nysier Brooks, kes viskas 15 punkti ja noppis 10 lauapalli. Leegionäri mäng sai aga enneaegse lõpu, sest 3.43 enne kohtumise lõppu saatis peatreener Janis Gailitis mehe riietusruumi.
Mis täpsemalt lätlasest treenerit häiris, jääb videost selgusetust. Küll aga on Delfi TV otseülekandest näha, kuidas pärast Cramo edukat rünnakut näitab Gailitis hoolealusele, et ta väljakult lahkuks.
Tribüünidelt nähti, kuidas ameeriklane seejärel riietusruumi kõndis. Mängu protokoll tõestab, et rohkem väljakule Brooks ei tulnud.
VEF-i jaoks pole tänavune hooaeg soovitud kujul alanud. VEF hoiab Eesti - Läti ühisliigas kolme võidu ja kolme kaotusega kümnendat kohta.
Video (alates 0.13):